Специјална болница за психијатријске болести

„Свети Врачеви“

Нови Кнежевац

Број: 02-694/15

Датум: 07.11.2019.

На основу чл. 63. став 2. и 3. Закона о јавним набавкама, а поводом захтева заинтересованог лица за додатним појашњењем конкурсне документације, у вези јавне набавке број 5/2019 – болеснички кревети, наручилац, Специјална болница за психијатријске болести „Свети Врачеви“ Нови Кнежевац, у законском року из чл. 63. ст. 3. Закона, благовремено даје следећи:

О Д Г О В О Р

Дана 05.11.2019. године, путем меила, примљен је захтев за додатним појашњењем конкурсне документације, а текст захтева за додатним појашњењем гласи:

„Poštovani,

Obraćamo Vam se vezi izmene konkurne dokumentacije u postupku jn 5/2019 Bolesnički kreveti koja je objavljenja na Portalu javnih nabavki 04.11.2019. godine , a kojom se traži da bolesnički kreveti budu izdrađeni od čeličnih profila završno zaštićenih plastifikacijom koja ima antibakterisjku zaštitu što se dokazuje atestom nezavisne sertifikovane laboratorije.

 Prema javno dostupnim podacima Akreditacionog tela Srbije ( ATS ) metode kojima se vrši ispitivanje antibakterijske zaštite na bilo kom materijalu nisu akreditovne na teritoriji Srbije i samim tim nijedna laboratorija u Republici Srbiji ne može vršiti takva ispitvanja , a da budu validna . Svaka laboratorija može biti sertifikovana za određene oblasti, što ne znači da je sertifikovana da izda atest za konkretno  predmet ove javne nabavke .

Kako metode nisu priznate , tako ni zahtevani atesti nisu validni i nijedna laboratorija na teritoriji Republike Srbije ne može izdati traženi atest za boju , metalni deo prekriven tom bojom , a samim tim ni za bolnički krevet , koji je predmet javne nabavke , jer ne postoji akreditovana metoda po kojoj bi se to uradilo .

Naručilac jedino može da zateva, kao mogućnost provere i dokazivanja, da ponuđač dostavi sertifikat akreditovane laboratorije za boju koju proizvođač koristi za nanos antibakterijske zaštite prilikom izrade bolničkih kreveta . Takav sertifikat mora i za sada jedino može biti izdat od strane inostrane sertifikovane laboratorije koja ima akreditaciju za ove metode .

  Takođe , izmenom konkursne dokumentacije naručilac najavljuje da će biti izvršena kontrola dostavljenog uzorka . Napominjemo , naručilac je zdravstvena ustanova licencirana za pružanje usluga smeštaja i zdravstvene pomoći , NARUČILAC NIJE AKREDITOVANA LABORATORIJA. Tako da  se postavlja pitanje kako bi naručilac utvrdio da li je laboratorija akreditovana za metode koje su predmet javne nabavke , a samim tim kako bi validno izvršio ocenjivanje i kontrolu samih uzoraka metodama koje nisu priznate na teritoriji Republike Srbije.

  Zbog navedenih činjenica tražimo da se konkursna dokumentacija izmeni i da naručilac postupi u skladu sa važećim propsima koji uređuju oblast standardizacije i ocenjivanja usaglašnosti sa tehničkim zahtevima . Ukoliko naručilac želi da izvrši kontrolu ponuđenog dobra može se služiti isključivo validnim , priznatim dokazima .

  Ukoliko naručilac ne izvrši izmenu konkursne dokumentacije bićemo prinuđeni da se obratimo Republičkoj komisiji za zaštitu prava u postupcima javnih navbavki“.

Наручилац даје следећи:

**О Д Г О В О Р**

Наручилац је захтевао да болеснички кревети буду израђени од челичних профила, завршно заштићених пластификацијом, која има антибактеријску заштиту и која се доказује прилагањем атеста независне сертификоване лабораторије.

Наручилац се није упуштао у метод, или начин вршења атестирања, него је захтев само да се ради о независној сертификованој лабораторији. Независне сертификоване лабораторије неспорно постоје на територији Републике Србије, а сам метод је ствар лабораторије која ће вршити испитивање.

У захтеву за додатним информацијама се тврди да се не могу издавати тражени атести за боју, међутим, Наручилац није ни захтевао атест за боју, него за пластификацију.

Најзад, Наручилац није најавио да ће бити извршена контрола достављеног узорка, како се погрешно наводи, него да ће се вршити оцена достављених узорака, а све у правцу утврђивања саобразности понуђеног добра захтеваним карактеристикама из конкурсне документације, комисијски, уз присуство и учешће представника понуђача, ради транспарнтности, при чему ће се оцена саобразности вршити на начин који је описан у конкурсној документацији.

Код оваквог стања, Наручилац сматра да је конкурсна документација, укључујући и измене, сачињена максимално коректно, уз могућност сваког озбиљно заинтересованог субјекта да сачини прихватљиву понуду, да не постоје неуобичајени захтеви, нити захтеви које је немогуће испунити и који би ограничавали конкуренцију.

Наручилац

Специјална болница за психијатријске болести

„Свети Врачеви“ Нови Кнежевац